પ્રાપ્ત વિગતો મુજબ ગોંડલ રાજકોટ નેશનલ હાઈવે નજીક ભુણાવા પાસે આવેલ શ્રી પોલીમર્સ નામના કારખાનામાં ગત તા. 6ના 11:00 ફેક્ટરીના કમ્પાઉન્ડમાં રહેલ અંદાજિત સાત ફૂટ ઊંડા પ્રદૂષિત પાણી ભરેલા ખાડામાં અભિષેક રાજેશસિંગ થાપા ઉમર વર્ષ 4 તેમજ વર્ષા લક્ષ્મણસિંહ સોનાર ઉમર વર્ષ 3 મૂળ બંને નેપાળી નું ડૂબી જવાથી મોત નિપજયુ હતુ. બનાવને પગલે ફેક્ટરી માલિકો દ્વારા ઘટનાનો ઢાંકપિછોડો કરવા ખાડામાંથી બાળકોના મૃતદેહોને કાઢી પીએમ કરાવ્યા વગર દફનવિધિ કરી નાખવામાં આવી હતી, ઉપરાંત પ્રદૂષિત પાણીના ખાડા ને બુરી દેવાયો હતો, બંને બાળકોના પરપ્રાંતીય માતા-પિતાઓને પણ મોટી રકમ આપી ચૂપ કરી દેવાયા હતા.